Invincible Spirit

Invincible Spirit var en militærøvelse som ble gjennomført i Østhavet mellom 25. juli og 28. juli 2010 i samarbeid mellom Sør-Korea og USA. Øvelsen ble avholdt som et svar på senkningen av den sørkoreanske korvetten Cheonan, som begge landene mener Nord-Korea stod bak.

Øvelsen involverte 200 jagerfly, deriblant fire stealthbombere, 8 000 soldater og 20 krigsskip, deriblant hangarskipet «George Washington» og det sørkoreanske landingsskipet «Dokdo». Målet med øvelsen var angivelig å avskrekke nordkoreanske angrep mot Sør-Korea.

Opprinnelig skulle øvelsen ha funnet sted i Vesthavet, men ble flyttet til østsiden av Koreahalvøya for å imøtekomme protester mot at øvelsen skulle avholdes fra Kina.

Sør-Korea og USA gjennomfører årlig militærøvelser på land og vann, og de blir like ofte kritisert av nordkoreanske myndigheter.

Referanser

Militære øvelser
Sør-Koreas forsvar
USAs forsvar
2010 i Sør-Korea